*Projekts*

LATVIJAS REPUBLIKAS MINISTRU KABINETS

2018. gada\_\_\_.\_\_\_\_\_\_\_\_\_ Noteikumi Nr.\_\_\_\_

Rīgā (prot. Nr.\_\_\_ \_\_\_.§)

**Grozījumi Ministru kabineta 2015. gada 14. jūlija noteikumos Nr. 397 „Izglītības iestāžu un citu Izglītības likumā noteikto institūciju   
reģistrācijas kārtība”**

Izdoti saskaņā ar

Izglītības likuma

14. panta 8. punktu un

24. panta trešo daļu

Izdarīt Ministru kabineta 2015. gada 14. jūlija noteikumos Nr. 397 „Izglītības iestāžu un citu Izglītības likumā noteikto institūciju reģistrācijas kārtība” (Latvijas Vēstnesis, 2015, 139. nr.; 2018., 68. nr.) šādus grozījumus:

1. Izteikt 4. punktu šādā redakcijā:

„4. Amatpersona, izvērtējot izglītības iestādes vai institūcijas dibinātāja vai atbildīgās personas (turpmāk – iesniedzējs) iesniegumu un tam pievienotos dokumentus, mēneša laikā pēc attiecīgā iesnieguma saņemšanas pieņem lēmumu:

4.1. par izglītības iestādes vai institūcijas reģistrāciju reģistrā;

4.2. par izglītības iestādes vai institūcijas reģistrācijas atteikumu;

4.3. par atteikumu izdarīt grozījumus reģistrā;

4.4. par izglītības iestādes vai institūcijas svītrošanu no reģistra.”

2. Svītrot 5. punktu.

3. Svītrot 8. punktā iekavas „(1. pielikums)” un „(2. pielikums)”.

4. Papildināt 12. punktu ar otro teikumu šādā redakcijā:

„Amatpersonai, pamatojoties uz Valsts adrešu reģistra vai Nekustamā īpašuma valsts kadastra informācijas sistēmas informāciju, ir tiesības, nepieņemot atsevišķu lēmumu, aktualizēt reģistrā ziņas par izglītības iestāžu un institūciju adresēm.”

5. Svītrot 14. punktā vārdus un skaitļus „izsniedz izglītības iestādes reģistrācijas apliecību (3. pielikums) vai institūcijas reģistrācijas apliecību (4. pielikums)”.

6. Svītrot 18. punktu.

7. Izteikt 19. punktu šādā redakcijā:

„19. Ja mainījušās ziņas, kas norādītas šo noteikumu [15. un 16. punktā](https://likumi.lv/ta/id/275431#p18), amatpersona triju darbdienu laikā no 17. punktā minēto dokumentu saņemšanas aktualizē reģistrā iekļauto informāciju, nepieņemot atsevišķu lēmumu, vai pieņem lēmumu par grozījumu izdarīšanu ar nosacījumu, grozījumu izdarīšanas atlikšanu vai atteikšanu.”

8. Aizstāt 20. punktā vārdus „pieņem attiecīgu lēmumu (par grozījumu izdarīšanu, izdarīšanas atlikšanu vai atteikšanu, vai izglītības iestādes vai institūcijas svītrošanu no reģistra)” ar vārdiem „ievada informāciju Valsts izglītības informācijas sistēmā, ja atbilstoši normatīvajos aktos noteiktajai kārtībai nav pamata pieņemt lēmumu par grozījumu izdarīšanu ar nosacījumu, grozījumu izdarīšanas atlikšanu vai atteikšanu””.

9. Svītrot 1., 2., 3. un 4. pielikumu.

Ministru prezidents Māris Kučinskis

Izglītības un zinātnes ministrs Kārlis Šadurskis

Iesniedzējs:

Izglītības un zinātnes ministrs Kārlis Šadurskis

Vizē:

Valsts sekretāre Līga Lejiņa

2018.10.16. 09:15

361

I.Juhņēviča

67358078; [Inita.Juhnevica@ikvd.gov.lv](mailto:Inita.Juhnevica@ikvd.gov.lv)

I.J.Mihailovs,

67507833, [Janis.Mihailovs@ikvd.gov.lv](mailto:Janis.Mihailovs@ikvd.gov.lv)

A.Lasmane,

67367202, [Agnese.Lasmane@ikvd.gov.lv](mailto:Agnese.Lasmane@ikvd.gov.lv)